ایرانین خاریجی ایشلر ناظیری محمد جواد ظریف بؤلگه‌دکی توققوشما‌لارین باریش یولو ایله حل ائدیلمه‌سی‌نین واجیب‌لیگینی دیله گتیریب.
ایران دؤولت مئدیاسی‌نین خبرینه گؤره، ظریف قطرده کئچیریلن 19-جو دوحه فورومو چرچیوه‌سینده ائتدیگی چیخیشدا بؤلگه‌دکی وضعیتی قیمتلندیریب.
ظریف سعودیه عربیستانی‌نین قطره تطبیق ائتدیگی محاصره و یمن‌دکی محاربه‌نین سهو آدیم‌لارین نتیجه‌سینده باش وئرن ایکی فلاکت نومونه‌سی اولدوغونو دئییب.
ناظیر بیلدیریب کی، بو وضعیت بؤلگه‌نین حاکمیتینی اله کئچیرمک اوچون سهو دوشونولموش فورصت فیکرینه ده نومونه تشکیل ائدیر. انرژی تهلوکه‌سیزلیگینی و گمی‌لرین سربست شکیلده سیاحتینی ضمانت آلتینا اولا‌جاق تهلوکه‌سیزلیک پرسپکتیو‌لرینه احتیاج وار. بؤلگه‌دکی بوتون اختلاف لار و توققوشما‌لار باریش یولو ایله و موناسیبت‌لری اینکیشاف ائتدیره‌رک حل ائدیلمه‌لی‌دیر.
ایرانین خاریجی ایشلر ناظیری محمد جواد ظریف بصره کؤرفزیندکی اؤلکه‌لرین 2014-2018-ده دونیاداکی سلاح وارداتی‌نین دؤردده بیرینی رئاللاشدیردیغینی و امریکا پرزیدنتی دونالد ترامپین 7 تریلیون دو‌لارلیق سلاح آلیندیغینی اعتراف ائتدیگینی بیلدیریب.
آد چکمه‌دن سعودیه عربیستانینا ایشاره ائدن ظریف “بعضی‌لری اؤزگه‌لری اوزریندن قازانج الده ائدجگینی دوشونور. بو اؤلکه‌لر قونشولارینی محروم ائده‌رک تهلوکه‌سیز اولا‌جاق‌لارینا اینانیر، آنجاق بو مئتوددان نتیجه چیخمادی و چیخمایا‌جاق” دئییب.
